Τρίμηνη άδεια ανατροφής σε Ιδιωτικό Εκπαιδευτικό
Τρίμηνη (3) άδεια ανατροφής τέκνου με αποδοχές σε Ιδιωτικό Εκπαιδευτικό ξένων ιδιωτικών σχολείων της ημεδαπής. Τρίμηνη (3) άδεια ανατροφής τέκνου με αποδοχές σε Ιδιωτικό Εκπαιδευτικό ιδιωτικών σχολείων.
Αίτηση χορήγησης τρίμηνης άδειας ανατροφής τέκνου με αποδοχές.
Στην αίτηση θα πρέπει να καθορίζεται ρητώς η ημερομηνία έναρξης της αιτούμενης άδειας. Η αίτηση κατατίθεται στο ιδιωτικό ή ξένο ιδιωτικό σχολείο όπου υπηρετεί ο/η ιδιωτικός/ή εκπαιδευτικός (προκειμένου να λάβει γνώση και να προβεί στην αναπλήρωσή του/της για το χρονικό διάστημα απουσίας του/της). Η αίτηση με τα αναγκαία δικαιολογητικά διαβιβάζονται από το ιδιωτικό ή ξένο ιδιωτικό σχολείο στην κατά τόπο αρμόδια Διεύθυνση Πρωτοβάθμιας ή Δευτεροβάθμιας Εκπαίδευσης, τουλάχιστον έναν (1) μήνα πριν την έναρξη της άδειας ανατροφής, εκτός εάν συντρέχουν έκτακτοι λόγοι, οι οποίοι καθιστούν αναγκαία την έναρξη της άδειας σε συντομότερο χρονικό διάστημα. Η ηλεκτρονική υποβολή της αίτησης γίνεται στη διεύθυνση ηλεκτρονικού ταχυδρομείου (email): adie@minedu.gov.gr
Κατάθεση από τον αιτούντα (δια ζώσης ή ταχυδρομικά)
Να έχει διοριστεί νομίμως, με πράξη του κατά τόπο αρμόδιου Διευθυντή Εκπαίδευσης, και να εργάζεται σε ιδιωτικό ή ξένο ιδιωτικό σχολείο Πρωτοβάθμιας ή/και Δευτεροβάθμιας Εκπαίδευσης.
Αφορά στη γέννηση, υιοθεσία ή αναδοχή τρίτου τέκνου έως τεσσάρων (4) ετών και υπό την προϋπόθεση ότι τα δυο άλλα τέκνα είναι ανήλικα.
Η διαδικασία αφορά στη χορήγηση τρίμηνης (3) άδειας ανατροφής τέκνου με αποδοχές σε ιδιωτικούς εκπαιδευτικούς ιδιωτικών ή ξένων ιδιωιτκών σχολείων Πρωτοβάθμιας (Νηπιαγωγεία , Δημοτικά) και Δευτεροβάθμιας Εκπαίδευσης (Γυμνάσια, Γενικά και Επαγγελματικά Λύκεια) κατόπιν αίτησής τους.
Ληξιαρχική πράξη γέννησης του τέκνου. Η διαδικασία αφορά την έκδοση Ληξιαρχικής πράξης γέννησης και απευθύνεται σε όσους για τους οποίους έχει συνταχθεί Ληξιαρχική Πράξη Γεννήσεως σε Ελληνικό Ληξιαρχείο.
Υπεύθυνη δήλωση του/της δικαιούχου ότι "θα κάνει χρήση της άδειας ανατροφής τέκνου και όχι του μειωμένου εργασιακού ωραρίου. Η διαδικασία αφορά και στην έκδοση ηλεκτρονικής υπεύθυνης δήλωσης από τον/την ενδιαφερόμενο/η, χωρίς να απαιτείται επίσκεψη σε κατάστημα διοικητικής αρχής ή ΚΕΠ. Μπορεί να μπει στην υπηρεσία έκδοσης της ηλεκτρονικής υπεύθυνης δήλωσης με τους εξής δύο (2) τρόπους: α) με τoυς προσωπικούς του/της κωδικούς web banking σε μία από τις διαθέσιμες τράπεζες ή β) με τους προσωπικούς του/της κωδικούς πρόσβασης στο TAXISnet (αφού πρώτα μπει μία φορά με τους κωδικούς web banking, για να επιβεβαιώσει τον αριθμό του κινητού του/της τηλεφώνου). Στη συνέχεια, θα λάβει κωδικούς επιβεβαίωσης με SMS στο κινητό του/της. Η ηλεκτρονική υπεύθυνη δήλωση που θα εκδώσει είναι νομικά ισοδύναμη με υπεύθυνη δήλωση που φέρει το γνήσιο της υπογραφής και μπορεί είτε να την αποστείλει ηλεκτρονικά, είτε να την εκτυπώσει και να την καταθέσει σε δημόσια υπηρεσία. Παράλληλα διατηρεί το δικαίωμα να υπογράφει φυσικά το έντυπο της Υπεύθυνης Δήλωσης του ν. 1599/86 (άρθρο 8) και να το καταθέτει σε αρμόδια υπηρεσία, ως δικαιολογητικό, για υπόθεσή του/της.
Υπεύθυνη δήλωση του/της συζύγου (έτερο μέλος) στην οποία δηλώνει ρητά ότι "δε θα κάνει χρήση της άδειας ανατροφής τέκνου ούτε του μειωμένου εργασιακού ωραρίου". Μπορεί να μπει στην υπηρεσία έκδοσης της ηλεκτρονικής υπεύθυνης δήλωσης με τους εξής δύο (2) τρόπους: α) με τoυς προσωπικούς του/της κωδικούς web banking σε μία από τις διαθέσιμες τράπεζες ή β) με τους προσωπικούς του/της κωδικούς πρόσβασης στο TAXISnet (αφού πρώτα μπει μία φορά με τους κωδικούς web banking, για να επιβεβαιώσει τον αριθμό του κινητού του/της τηλεφώνου). Στη συνέχεια, θα λάβει κωδικούς επιβεβαίωσης με SMS στο κινητό του/της. Η ηλεκτρονική υπεύθυνη δήλωση που θα εκδώσει είναι νομικά ισοδύναμη με υπεύθυνη δήλωση που φέρει το γνήσιο της υπογραφής και μπορεί είτε να την αποστείλει ηλεκτρονικά, είτε να την εκτυπώσει και να την καταθέσει σε δημόσια υπηρεσία. Παράλληλα διατηρεί το δικαίωμα να υπογράφει φυσικά το έντυπο της Υπεύθυνης Δήλωσης του ν. 1599/86 (άρθρο 8) και να το καταθέτει σε αρμόδια υπηρεσία, ως δικαιολογητικό, για υπόθεσή του/της.
Απόφαση Διορισμού του/της δικαιούχου της άδειας στο ιδιωτικό ή ξένο ιδιωτικό σχολείο. Με την απόφαση αυτή, της κατά τόπο αρμόδιας Διεύθυνσης Εκπαίδευσης, διαπιστώνεται ότι ο/η δικαιούχος της άδειας έχει διοριστεί και εργάζεται ως διδακτικό προσωπικό στο οικεία κατά περίπτωση ιδιωτικό ή ξένο ιδιωτικό σχολείο Πρωτοβάθμιας ή Δευτεροβάθμιας Εκπαίδευσης.
Απόφαση χορήγησης άδειας κύησης και λοχείας από τον ασφαλιστικό φορέα του/της δικαιούχου ("Απόφαση Επιδομάτων Μητρότητας").
Χορήγηση άδειας κύησης και λοχείας που έχει εκδοθεί από τη Δ.Π.Ε./Δ.Δ.Ε. όπου ανήκει ο/η ενδιαφερόμενος/η εκπαιδευτικός.
Πιστοποιητικό οικογενειακής κατάστασης στην οποία θα πρέπει να εμφανίζεται και το τέκνο για το οποίο ο/η ενδιαφερόμενος/η εκπαιδευτικός αιτείται άδεια ανατροφής.
Απόφαση Πρόσληψης αναπληρωτή/τριας από την κατά τόπο αρμόδια Διεύθυνση Εκπαίδευσης, με την οποία προσλαμβάνεται έτερος/η ιδιωτικός/ή εκπαιδευτικός (κατόπιν πρότασης του ιδιοκτήτη του ξένου σχολείου για να αναπληρώσει τον/τη δικαιούχο της άδειας ανατροφής κατά το χρονικό διάστημα απουσίας του/της.
Σύμβαση εργασίας του/της ενδιαφερόμενου/ης εκπαιδευτικού.
Έγγραφο του ιδιωτικού ή ξένου ιδιωτικού σχολείου όπου υπηρετεί ο/η ενδιαφερόμενος/η εκπαιδευτικός με το οποίο διαβιβάζονται η αίτησή του/της με τα συνοδευτικά δικαιολογητικά.
Τα έντυπα Ε3, και. ανά περίπτωση, Ε4, Ε9 του ΠΣ ΕΡΓΑΝΗ που αφορούν στο σχολικό έτος, κατά το οποίο ο/η ενδιαφερόμενος/η εκπαιδευτικός παρείχε διδακτικό έργο στο ιδιωτικό ή ξένο ιδιωτικό σχολείο.
Με τη ληξιαρχική πράξη γέννησης τέκνου, βεβαιώνεται η ύπαρξη αυτού και η ηλικία του (<4 ετών), καθώς και τα ταυτοποιητικά στοιχεία των γονέων.
Οι κατά τόπους Διευθύνσεις Εκπαίδευσης, στις οποίες διαβιβάζεται η αίτηση και τα συνημμένα σε αυτή δικαιολογητικά, έχουν προσυμπληρωμένες σχετικές Υπεύθυνες Δηλώσεις.
Η απόφαση διορισμού βρίσκεται στον Υπηρεσιακό Φάκελο του/της ιδιωτικού/ής Εκπαιδευτικού που τηρείται στην Δ/νση Εκπαίδευσης. Στην απόφαση διορισμού του/της ενδιαφερόμενου/ης εκπαιδευτικού θα πρέπει να αναγράφεται το υποχρεωτικό διδακτικό του/της ωράριο. Σε περίπτωση που ο/η ενδιαφερόμενος/η εκπαιδευτικός δεν έχει παράσχει συνεχόμενο διδακτικό έργο τουλάχιστον τεσσάρων (4) μηνών κατά το σχολικό έτος για το οποίο αιτείται χορήγησης άδειας ανατροφής, θα πρέπει απαραίτητα να συνυποβάλλεται και το διοριστήριο του τελευταίου σχολικού έτους κατά το οποίο εργάστηκε στο σχολείο του/της πριν να του/της χορηγηθεί οποιαδήποτε άλλη άδεια (άνευ αποδοχών, αναρρωτική-επαπειλούμενης κύησης, κυοφορίας, λοχείας).
Η άδεια κύησης και λοχείας καθώς και όλες οι άλλες άδειες (αναρρωτική-επαπειλούμενης κύησης,) που έχουν εκδοθεί από τη Δ.Π.Ε./Δ.Δ.Ε. όπου ανήκει ο/η ενδιαφερόμενος/η εκπαιδευτικός, βρίσκονται στον Υπηρεσιακό Φάκελο του/της ιδιωτικού/ής εκπαιδευτικού που τηρείται στην Δ/νση Εκπαίδευσης και, ενίοτε, απαιτείται η προσκόμισή τους από τις Οικονομικές Υπηρεσίες του ΥΠΑΙΘ.
Η διαδικασία αφορά την έκδοση πιστοποιητικού οικογενειακής κατάστασης από το Δημοτολόγιο, όπου ο πολίτης διατηρεί την οικογενειακή μερίδα του. Για τη χορήγηση του πιστοποιητικού ο/η ενδιαφερόμενος/η δύναται: α) να απευθυνθεί στον Δήμο που είναι εγγεγραμμένος/η, β) να απευθυνθεί στα Κέντρα Εξυπηρέτησης Πολιτών (ΚΕΠ), γ) μέσω του www.gov.gr και με τη χρήση κωδικών TaxisNet να το εκδώσει ψηφιακά.
Με την απόφαση πρόσληψης αναπληρωτή/τριας εκπαιδευτικού, για το χρονικό διάστημα απουσίας του/της αναπληρούμενου/ης, η κατά τόπο αρμόδια Διεύθυνση Εκπαίδευσης διασφαλίζει την εύρυθμη και ομαλή λειτουργία του ιδιωτικού ή ξένου ιδιωτικού σχολείου.
Να είναι σε ισχύ κατά τη διάρκεια χορήγησης της άδειας ανατροφής.
Η προσκόμιση των Ε4 και Ε9 απαιτείται από τις Οικονομικές Υπηρεσίες του ΥΠΑΙΘ. Σε αυτά θα πρέπει να είναι συμπληρωμένα απαραίτητα τα πεδία του αριθμού πρωτοκόλλου και της ημερομηνίας κατάθεσης. Η σύμβαση εργασίας και τα δεδομένα που είναι καταχωρημένα στο ΠΣ ΕΡΓΑΝΗ θα πρέπει να συμφωνούν ως προς τις ώρες διδασκαλίας με το διοριστήριο του/της ενδιαφερόμενου/ης εκπαιδευτικού. Σε περίπτωση τροποποίησης του διοριστηρίου, θα πρέπει να τροποποιούνται και τα αντίστοιχα δεδομένα στο ΠΣ ΕΡΓΑΝΗ.
Χορήγηση τρίμηνης άδειας ανατροφής σε Ιδιωτικό Εκπαιδευτικό
Η αίτηση χορήγησης της άδειας ανατροφής κατατίθεται στο ιδιωτικό ή ξένο ιδιωτικό σχολείο όπου υπηρετεί ο/η ιδιωτικός/ή εκπαιδευτικός και αποστέλλεται στην κατά τόπο αρμόδια Διεύθυνση Πρωτοβάθμιας ή Δευτεροβάθμιας Εκπαίδευσης που εποπτεύει τη λειτουργία του ιδιωτικού ή ξένου ιδιωτικού σχολείου και την υπηρεσιακή κατάσταση του/της ιδιωτικού/ής εκπαιδευτικού.
Προσθήκη περ. 31 στην παρ. 8 του άρθρου 35 του Ν. 4186/2013 (ΦΕΚ 193 Α’) «Αναδιάρθρωση της Δευτεροβάθμιας Εκπαίδευσης και λοιπές διατάξεις». Αφορά στη χορήγηση άδειας ίδρυσης και λειτουργίας του ξένου σχολείου "Verita international School".
Τροποποίηση του άρθρου 35, παρ. 8 του Ν. 4186/2013 (ΦΕΚ 193 Α’) «Αναδιάρθρωση της Δευτεροβάθμιας Εκπαίδευσης και λοιπές διατάξεις» ως προς την ονομασία των ξένων σχολείων.
Προσθήκη περ. 30 «30. Αμερικανική Γεωργική Σχολή Θεσσαλονίκης» στην παρ. 8 του άρθρου 35 του Ν. 4186/2013 (ΦΕΚ 193 Α’) «Αναδιάρθρωση της Δευτεροβάθμιας Εκπαίδευσης και λοιπές διατάξεις».
Η παρ. 8 του άρθρου 35 "Θέματα ελληνόγλωσσης εκπαίδευσης στο εξωτερικό" αφορά στα αναγνωρισμένα ξένα σχολεία κατά την έννοια της παραγράφου 1 του άρθρου 1 του ν. 4862/1931 «Περί των ξένων σχολείων» (Α΄ 156).
Συμπληρώνει το άρθρο 53, παρ. 2 του Ν. 3528/2007 (ΦΕΚ 26 Α’) «Κύρωση του Κώδικα Κατάστασης Δημοσίων Πολιτικών Διοικητικών Υπαλλήλων και Υπαλλήλων Ν.Π.Δ.Δ.» και αφορά στη χορήγηση επιπλέον άδειας ανατροφής χρονικής διάρκειας έξι (6) μηνών με αποδοχές για κάθε τέκνο πέραν του ενός, σε περίπτωση γέννησης διδύμων, τριδύμων κ.λπ. τέκνων.
Αντικατάσταση του άρθρου 15 παρ. 1 του Ν. 1483/84 (ΦΕΚ 153 Α΄) «Προστασία και διευκόλυνση των εργαζομένων με οικογενειακές υποχρεώσεις-Τροποποιήσεις και βελτιώσεις εργατικών νόμων». Αφορά στην προστασία από απόλυση λόγω μητρότητας.
Με τις διατάξεις του άρθρου 53 καθορίζονται οι διευκολύνσεις των υπαλλήλων με οικογενειακές υποχρεώσεις και ειδικότερα οι προϋποθέσεις χορήγησης αδειών ανατροφής τέκνου με αποδοχές. Οι οικείες διατάξεις έχουν τροποποιηθεί, αντικατασταθεί και συμπληρωθεί με τους εξής νόμους: ν. 4210/2013 ά. 6, παρ. 1, ν.4305/2014 ά. 26, ν.4590/2019 ά. 34 και 76 και ν.4674/2020 ά. 47.
Υπαγωγή των Ελλήνων εκπαιδευτικών που διδάσκουν στα ξένα σχολεία στις διατάξεις του ν. 682/1977.
Στην παρ. 2 της οικείας διάταξης ορίζεται ότι οι εκπαιδευτικοί της Πρωτοβάθμιας και Δευτεροβάθμιας Εκπαίδευσης υπάγονται στις διατάξεις του Δημοσιοϋπαλληλικού Κώδικα, με την επιφύλαξη των ρυθμίσεων των περιπτώσεων α έως δ και με την εξαίρεση των θεμάτων τα οποία ρυθμίζονται από ειδικές γι αυτούς διατάξεις. Στην περίπτωση α παρέχεται στους τακτικούς εκπαιδευτικούς το δικαίωμα λήψης άδειας ανατροφής τέκνου με αποδοχές και με την περιπτ. δ το δικαίωμα αυτό επεκτείνεται και στους εκπαιδευτικούς Πρωτοβάθμιας και Δευτεροβάθμιας Εκπαίδευσης των ιδιωτικών σχολείων.
«Προστασία και διευκόλυνση των εργαζομένων με οικογενειακές υποχρεώσεις-Τροποποιήσεις και βελτιώσεις εργατικών νόμων». Αναφέρεται στην απαγόρευση καταγγελίας της σύμβασης ή σχέσης εργασίας εργαζομένης από τον εργοδότη της τόσο κατά τη διάρκεια της εγκυμοσύνης της όσο και για χρονικό διάστημα δέκα οκτώ (18) μηνών μετά τον τοκετό ή κατά την απουσία της για μεγαλύτερο χρόνο, λόγω ασθένειας που οφείλεται στην κύηση ή τον τοκετό, καθώς και της καταγγελίας της σύμβασης ή σχέσης εργασίας εργαζομένου πατέρα από τον εργοδότη του για χρονικό διάστημα έξι (6) μηνών μετά τον τοκετό, εκτός εάν υπάρχει σπουδαίος λόγος για καταγγελία της σύμβασης εργασίας. Η προστασία από την καταγγελία της σύμβασης ή σχέσης εργασίας ισχύει τόσο έναντι του εργοδότη στον οποίο ο/η εργαζόμενος/η γονέας προσλαμβάνεται, χωρίς να έχει προηγουμένως απασχοληθεί αλλού, πριν συμπληρώσει τη διάρκεια της προστασίας του πρώτου εδαφίου, όσο και έναντι του νέου εργοδότη, στον οποίο ο/η εργαζόμενος/η γονέας προσλαμβάνεται, και μέχρι τη συμπλήρωση του προβλεπόμενου χρονικού διαστήματος. Ως σπουδαίος λόγος δεν μπορεί να θεωρηθεί ενδεχόμενη μείωση της απόδοσης στην εργασία της εγκύου, που οφείλεται στην εγκυμοσύνη ή στις οικογενειακές υποχρεώσεις του εργαζόμενου γονέα. Αντικαταστάθηκε με το άρθρο 36, παρ. 1, του Ν. 3996/2011.
«Περί Ιδιωτικών σχολείων Γενικής, Εκπαιδεύσεως και Σχολικών Οικοτροφείων». Αναφέρονται αντίστοιχα στη σχέση εργασίας των ιδιωτικών εκπαιδευτικών, στη συμπλήρωση των κενών θέσεων, στις άδειες και την αναπλήρωση των ιδιωτικών εκπαιδευτικών και στο προσωπικό των ισότιμων σχολείων. Οι οικείες διατάξεις έχουν τροποποιηθεί, αντικατασταθεί και συμπληρωθεί με τον ν. 4713/2020, ά. 10, παρ. 1,2 και ά. 11.
Τρόπος διαχειρίσεως του Ειδικού Λογαριασμού Ιδιωτικής Γενικής Εκπαίδευσης (Ε.Λ.Ι.Γ.Ε.). Συμπληρώθηκε με την αριθμ. 67116/ΙΒ/22-5-2008 (ΦΕΚ 1033 Β’).
Ενημέρωση για την ηλεκτρονική διακίνηση δικαιολογητικών δαπανών που αφορούν στις αποφάσεις άδειας ανατροφής και συνδικαλιστικής άδειας.
Εγκύκλιες οδηγίες για την καταχώρηση Αδειών Ανατροφής Τέκνου και Αδειών Υπηρεσιακής Εκπαίδευσης Ιδιωτικών Εκπαιδευτικών Α/θμιας και Β/θμιας Εκπαίδευσης στο ΠΣ Μyschool.
Ρύθμιση θεμάτων λειτουργίας Ξένων Σχολείων.
Διευκρινίσεις για τη χορήγηση εννεάμηνης άδειας ανατροφής παιδιού. Περιγράφεται η σχετική διαδικασία και δίνονται διευκρινίσεις στις κατά τόπο Διευθύνσεις Εκπαίδευσης για την ομοιόμορφη εφαρμογή της κείμενης νομοθεσίας. Δεν έχει αναρτηθεί στη "Διαύγεια".
Αυτεπάγγελτη αναζήτηση και κατάργηση της έκδοσης δικαιολογητικών για τη διεκπεραίωση διοικητικών διαδικασιών
Κατάργηση της έκδοσης του πιστοποιητικού οικογενειακής κατάστασης και του πιστοποιητικού γέννησης για τη διεκπεραίωση διοικητικών διαδικασιών.
Τροποποίηση της υπ’ αρ. 19173/8-4-2025 κοινής απόφασης των Υπουργών Εσωτερικών και Ψηφιακής Διακυβέρνησης «Κατάργηση έκδοσης του πιστοποιητικού οικογενειακής κατάστασης και του πιστοποιητικού γέννησης για τη διεκπεραίωση διοικητικών διαδικασιών» (Β’ 1783).
Η αίτηση κατατίθεται από τον/την εκπαιδευτικό στο ιδιωτικό ή ξένο ιδιωτικό σχολείο, το οποίο έχει υποχρέωση να τη διαβιβάσει στην κατά τόπο αρμόδια Διεύθυνση Εκπαίδευσης που εποπτεύει τη λειτουργία της και την υπηρεσιακή κατάσταση του εκπαιδευτικού της προσωπικού.
Ο/Η Διευθυντής/ντρια του ιδιωτικού ή ξένου ιδιωτικού σχολείου (ή ο/η νόμιμος/η εκπρόσωπος) διαβιβάζει την αίτηση στην κατά τόπο αρμόδια Διεύθυνση Πρωτοβάθμιας ή Δευτεροβάθμιας Εκπαίδευσης.
Η Διεύθυνση Εκπαίδευσης συμπληρώνει τον φάκελο της αίτησης του/της δικαιούχου με τα δικαιολογητικά αρμοδιότητάς της (π.χ. διοριστήριο δικαιούχου στο ιδιωτικό ή ξένο ιδιωτικό σχολείο, διοριστήριο αναπληρωτή/-τριας), ελέγχει την πληρότητα του φακέλου και κατόπιν διαβιβάζει τον φάκελο στην Αυτοτελή Διεύθυνση Ιδιωτικής Εκπαίδευσης του Υπουργείου Παιδείας
Ο αρμόδιος υπάλληλος ελέγχει τη συνδρομή των κείμενων νομοθετικών προϋποθέσεων για τη χορήγηση της σχετικής άδειας στη/στον δικαιούχο.
Ο αρμόδιος υπάλληλος συντάσσει την απόφαση άδειας ανατροφής, την οποία υπογράφει ο αρμόδιος Διευθυντής.
Ο αρμόδιος υπάλληλος συντάσσει αρνητική απάντηση την οποία υπογράφει ο αρμόδιος Διευθυντής. Στην αρνητική απάντηση αναφέρονται οι λόγοι για τους οποίους η διοίκηση αδυνατεί να προβεί στη χορήγηση της αιτούμενης άδειας ανατροφής. Η διαβίβαση της αρνητικής απάντησης γίνεται μέσω του ΠΣ ΠΑΠΥΡΟΣ στην αρμόδια Διεύθυνση Εκπαίδευσης, με την υποχρέωση κοινοποιήσεώς της στην/στον αιτούσα/αιτούντα και στο ιδιωτικό ή ξένο ιδιωτικό σχολείο.
Η διαβίβαση της απόφασης στην Δ/νση Εκπαίδευσης γίνεται μέσω του ΠΣ ΠΑΠΥΡΟΣ. Η Δ/νση Εκπαίδευσης διαβιβάζει την απόφαση, με κάθε πρόσφορο τρόπο, στον/στη δικαιούχο και στο ιδιωτικό ή ξένο ιδιωτικό σχολείο
Στις οικονομικές Δ/νσεις της ΚΥ του ΥΠΑΙΘ διαβιβάζεται η απόφαση χορήγησης της άδειας ανατροφής τέκνου με αποδοχές μαζί με τα κατά νόμο αναγκαία δικαιολογητικά χορήγησης της άδειας. Στην περίπτωση που μαζί με τα ανωτέρω δικαιολογητικά έχουν διαβιβαστεί στην Αυτοτελή Διεύθυνση Ιδιωτικής Εκπαίδευσης και δικαιολογητικά αναγκαία για τον προσδιορισμό των μηνιαίων αποδοχών και την ενταλματοποίηση της δαπάνης, αυτά προωθούνται προς τις ανωτέρω Οικονομικές Υπηρεσίας για τις δικές τους περαιτέρω ενέργειες.
Η ηλεκτρονική υποβολή της αίτησης γίνεται στη διεύθυνση ηλεκτρονικού ταχυδρομείου (email): adie@minedu.gov.gr
Με την αίτηση συνυποβάλλονται και τα λοιπά δικαιολογητικά που κατέχει ο/η δικαιούχος της άδειας (π.χ. ληξιαρχική πράξη γέννησης του τέκνου, απόφαση χορήγησης άδειας κύησης και λοχείας από τον ασφαλιστικό φορέα, υπεύθυνες δηλώσεις δικαιούχου και συζύγου κ.ο.κ.)
Η Διεύθυνση Εκπαίδευσης προβαίνει σε ψηφιοποίηση της αίτησης και των λοιπών στοιχείων του φακέλου και με σχετικό διαβιβαστικό έγγραφο τα αποστέλλει ηλεκτρονικά στο Κεντρικό Πρωτόκολλο του Υπουργείου Παιδείας (κεντρική Υπηρεσία)
Στην περίπτωση που η αίτηση και τα συνημμένα δικαιολογητικά αποσταλούν σε φυσική μορφή, ψηφιοποιούνται από το Τμήμα του Κεντρικού Πρωτοκόλλου του ΥΠΑΙΘ και κατόπιν εισάγονται στο ΠΣ ΠΑΠΥΡΟΣ.
Σε περίπτωση που λείπει κάποιο δικαιολογητικό αναγκαίο για τη χορήγηση της άδειας επικοινωνεί με την αρμόδια Διεύθυνση Εκπαίδευσης από την οποία ζητάει την προσκόμισή του.
Η άδεια χορηγείται, εφόσον διαπιστωθεί η συνδρομή των νόμιμων προϋποθέσεων.
Εκδίδεται αρνητική απάντηση, σε περίπτωση που δε συντρέχουν οι προϋποθέσεις για τη χορήγηση άδειας ανατροφής.
Διευθυντής/ντρια-Προϊστάμενος/η Εκπαιδευτικής Δομής
Διαβίβαση αίτησης και δικαιολογητικών στην αρμόδια Διεύθυνση Εκπαίδευσης
Συμπλήρωση του φακέλου της αίτησης με τα δικαιολογητικά που τηρούνται στο αρχείο της Διεύθυνσης Εκπαίδευσης
Καταχώριση της αίτησης και των δικαιολογητικών στο ΠΣ ΠΑΠΥΡΟΣ του ΥΠΑΙΘ και διαβίβασή τους στο αρμόδιο τμήμα της Αυτοτελούς Δ/νσης Ιδιωτικής Εκπ/σης
Χρέωση της αίτησης σε χειριστή του θέματος
Έλεγχος της πληρότητας του φακέλου και της συνδρομής των προϋποθέσεων χορήγησης της άδειας
Σύνταξη, υπογραφή και έκδοση της απόφασης χορήγησης της άδειας, εάν διαπιστωθεί η συνδρομή των νόμιμων προϋποθέσεων
Διαβίβαση της απόφασης χορήγησης της άδειας στην αρμόδια Διεύθυνση Εκπαίδευσης
Κοινοποίηση της απόφασης και των δικαιολογητικών χορήγησης στην ΓΔΟΥ/ΥΠΑΙΘ και στη Διεύθυνση Συγκέντρωσης και Υποβολής Παραστατικών